section_heading: Gospodarstvo
paragraph_text: mini|250px|Sir iz kravljeg mlijeka proizveden u Kolanu Mještani Kolana bave se pretežno poljoprivredom, prvenstveno ovčarstvom i vinogradarstvom, i turizmom. Turizam je naročito prisutan u priobalnom selu Mandre. U susjednom selu Šimuni koji pripada Gradu Pagu, je marina. Obližnja Novalja je najpoznatije turističko odredište na otoku. U Kolanu su smještene dvije poznate otočke sirane (Sirana Gligora, najnagrađivanija sirana u Hrvatskoj, ali i jedna od najnagrađivanijih sirana na svijetu,<ref>Sirana Gligora Nagrade i priznanja (pristupljeno 15. ožujka 2017.) te također međunarodno nagrađivana MIH Sirana Kolan<ref>MIH Sirana Kolan Nagrade (pristupljeno 15. ožujka 2017.)) koje značajno pridonose gospodarstvu općine. Sirana “Gligora“ uvela je Hrvatsku u elitno društvo svjetske sirarske kreme. Njezin sir žigljen je 2011. na najprestižnijem svjetskom natjecanju World Cheese Awards u engleskom gradu Birminghamu osvojio medalju Supergold te ušao u odabir 50 najboljih sireva svijeta, a u konkurenciji više od 2600 sireva iz cijeloga svijeta. Godinu prije na istom svjetskom prvenstvu osvojili su četiri medalje Supergold za ovčji paški sir.<ref>Agroklub Meri Šilović: Paški žigljen među 50 najboljih sireva na svijetu, 4. prosinca 2011. (pristupljeno 7. rujna 2018.)<ref>eZadar Paški Žigljen pohvalio magazin "Holiday Villas and Cottages"  14. ožujka 2012. (pristupljeno 7. rujna 2018.)<ref>Slobodna Dalmacija Meri Šilović: Paški žigljen među 50 najboljih sireva na svijetu, 3. prosinca 2011. (pristupljeno 7. rujna 2018.)